stanford-oval/wikipedia huggingface dataset:
ที โมเมนต์
ประวัติ

ที โมเมนต์ ก่อตั้งขึ้นเมื่อปี 2559 ด้วยทุนจดทะเบียน 200 ล้านบาท โดยเกิดจากการรวมตัวกันของ 2 บริษัทคือ ไท เอ็นเตอร์เทนเมนต์ และ โมโน เทคโนโลยี ภายหลังจากการปิดตัวลงของ จีทีเอช และได้มีการแถลงข่าวเปิดตัวบริษัทเมื่อวันที่ 27 มกราคม พ.ศ. 2559 ที่ อินฟินิตีฮอลล์ ชั้น 5 สยามพารากอน
ตั้งแต่เริ่มดำเนินการ ที โมเมนต์ เปิดตัวภาพยนตร์ทั้งหมด 3 เรื่อง คือโอเวอร์ไซส์ ทลายพุง กวาดรายได้ไป 15 ล้านบาท แอปวอร์ แอปชนแอป กวาดรายได้ไป 17 ล้านบาท และ The Pool นรก 6 เมตร กวาดรายได้ไปทั้งหมด 53 ล้านบาท ถือเป็นการสร้างรายได้สูงสุดของค่ายและสร้างชื่อค่ายให้เป็นที่รู้จักมากขึ้น แต่อย่างไรก็ตามแผนการดำเนินการกลับไม่เป็นไปตามแผนจนกระทั่งเมื่อวันที่ 14 สิงหาคม พ.ศ. 2562 ที โมเมนต์ ได้แถลงข่าวด่วนเพื่อปิดตัวบริษัทลง โดยระบุสาเหตุว่าทางกลุ่มโมโนฯ ต้องการขอถอนทุนออกจากบริษัท เนื่องจากผลการดำเนินงานของกลุ่มโมโนฯ ในไตรมาสที่ 2 ของปีการเงิน 2562 กลุ่มโมโนฯ ขาดทุน 95 ล้านบาท จึงต้องมีการตัดการดำเนินงานในส่วนที่ไม่จำเป็นออกไป จึงเป็นสาเหตุของการปิดตัวบริษัทลง และต่อมาทาง ไท เอ็นเตอร์เทนเมนต์ ได้แยกไปเปิดค่ายภาพยนตร์ใหม่ร่วมกับ เมเจอร์ ซีนีเพล็กซ์ ในชื่อ ไท เมเจอร์
ผลงาน > ภาพยนตร์

| ปี พ> ศ. | เรื่อง | ผู้กำกับ | นักแสดง | วันเข้าฉาย | รายได้สูงสุด (ล้านบาท) |
| --- | --- | --- | --- | --- | --- |
| 2560 | โอเวอร์ไซส์..ทลายพุง | ชานนท์ ยิ่งยง  ภูวนิตย์ ผลดี | ปราโมทย์ ปาทาน   ณัฐจารี หรเวชกุล | 23 มีนาคม | 15.38 ล้านบาท |
| 2561 | App War แอปชนแอป | ยรรยง คุรุอังกูร | ณัฏฐ์ กิจจริต   วริศรา ยู  สิราษฎร์ อินทรโชติ อภิวิชญ์ เรียร์ดอน พัศชนันท์ เจียจิรโชติ ธิชา วงศ์ทิพย์กานนท์ ธนาภพ อยู่วิจิตร | 1 สิงหาคม | 17.8 ล้านบาท |
| 2561 | The Pool นรก 6 เมตร | พิง ลำพระเพลิง | ธีรเดช วงศ์พัวพันธ์  รัชย์ณมนทร์ รัชย์จิราธรรม | 27 กันยายน | 53.9 ล้านบาท |
ดูเพิ่ม

จีเอ็มเอ็ม ไท หับ
ไท เอ็นเตอร์เทนเมนต์
โมโนฟิล์ม
จีดีเอช ห้าห้าเก้า
แหล่งข้อมูลอื่น

TMoment ที่เฟซบุ๊ก
TMoment ที่เอกซ์ (ทวิตเตอร์)
| ด ค กบริษัทภาพยนตร์ไทย |
| --- | --- |
บริษัทหลัก:  จีดีเอช  พระนครฟิลม์  ไฟว์สตาร์โปรดักชั่น  สหมงคลฟิล์ม  เอ็ม สตูดิโอ เอ็ม เทอร์ตี้ไนน์  ทาเลนต์ วัน  ทรานส์ฟอร์เมชั่น ฟิล์ม  ซีเจ เมเจอร์  ไท เมเจอร์  รฤก โปรดั๊กชั่น  บีอีซี-เมเจอร์ จอยน์ ฟิล์ม  เนรมิตรหนังฟิล์ม 
บริษัทอื่น ๆ:  กันตนา  เวิร์คพอยท์ พิคเจอร์ส  ไอแอม ฟิลม์  บาแรมยู  ไอยราฟิล์ม  โกลเด้น เอ เอ็นเตอร์เทนเมนท์  คัม ออน สวีท  ซาก้า สตูดิโอ  เซย์แคช ฟิล์มส  บั้งไฟ ฟิล์ม  พร้อมมิตร โปรดักชั่น  โมโนฟิล์ม  ยิ้มแย้ม  ไนท์เอดจ์ พิคเจอร์ส  อาริยาฟิล์ม  ไทบ้าน สตูดิโอ  ทองคำฟิล์ม  เลเซอร์แคท  เวฟ พิคเจอร์ส  โอเรียนทัล อายส์  คาร์แมนไลน์สตูดิโอ 
บริษัทในอดีต:  แกรมมี่ภาพยนตร์  จีเอ็มเอ็ม พิคเจอร์  จีทีเอช  ไท เอ็นเตอร์เทนเมนต์  ทเว็นตี้จูน เอนเตอร์เทนเมนท์  ที โมเมนต์  นนทนันท์ เอ็นเตอร์เทนเม้นท์  ฟิล์มบางกอก  ลักษ์ ฟิล์ม  อาร์เอสฟิล์ม  โอเรียลเต็ล อาร์ตติส  ไชโยโปรดักชั่นส์ 
 หมวดหมู่
ทีวีไกด์

| ทีวีไกด์ |
| --- | --- |

Editor-in-chief: Debra Birnbaum
ประเภท: ข่าวบันเทิง
นิตยสารราย: รายสัปดาห์
ยอดพิมพ์จำหน่ายรวม  (2011): 2,024,092
วันจำหน่ายฉบับแรก: 3 เมษายน 1953
ประเทศ: United States
เมือง: Radnor, Pennsylvania
ภาษา: English
เว็บไซต์: www.tvguide.com
เลขมาตรฐานสากลสำหรับนิตยสาร (ISSN): 0039-8543
ทีวีไกด์ (อังกฤษ: TV Guide) เป็นนิตยสารอเมริกันรายสัปดาห์ ที่รวบรวมรายชื่อรายการโทรทัศน์ นอกจากนั้น ยังมีข่าวที่เกี่ยวข้องกับโทรทัศน์ บทสัมภาษณ์ผู้มีชื่อเสียง ข่าวซุบซิบ การวิจารณ์ภาพยนตร์ และปริศนาอักษรไขว้ ในบางฉบับมีดูดวงด้วย
ทีมาฟลอกซาซิน

| ข้อมูลทางคลินิก |
| --- | --- |
รหัส ATC: J01MA05 (WHO) 
ตัวบ่งชี้
PubChem CID: 60021
DrugBank: ?
 สารานุกรมเภสัชกรรม
ทีมาฟลอกซาซิน (อังกฤษ: temafloxacin)
ทีอาร์ที อินเตอร์เนชั่นแนล

ทีอาร์ที อินเตอร์เนชั่นแนล (อังกฤษ: TRT INT) เป็นสถานีโทรทัศน์ของประเทศตุรกี อยู่ภายใต้การควบคุมของสำนักบริหารงานกิจการการกระจายเสียงและโทรทัศน์แห่งชาติ ของประเทศตุรกี
สถานีโทรทัศน์ทีอาร์ที INT ออกอากาศครั้งแรกเมื่อวันที่ 2 ตุลาคม พ.ศ. 2535 โดยในขณะนั้นเป็นเพียงการทดลองออกอากาศในนาม "TV INT" ปัจจุบันเป็นช่องที่ออกอากาศตลอด 24 ชั่วโมง โดยจะนำรายการจากทางช่อง TRT ทั้งหมดออกอากาศ สารคดี ละคร ข่าว เป็นต้น ที่ช่องนี้จะออกอากาศ 24 ชั่วโมง แตกต่างจากช่องของทีอาร์ทีอึ่นๆ ที่มีเวลาปิดสถานี และเปิดเพลงชาติตุรกีเพื่อเปิดสถานี เพลงชาติจะเปิดในเวลา 5.56 น. ตามเวลาในประเทศตุรกี หรือ 11.56 น. ตามเวลาในไทย
ปัจจุบันนี้สถานีโทรทัศน์ TRT INT ได้ออกอากาศผ่านดาวเทียมไทยคม 5
ทียอนาห์ แพร์ริส

| ทียอนาห์ แพร์ริส |
| --- | --- |
Parris at the 2019 San Diego Comic-Con
เกิด:  (1987-09-22) 22 กันยายน ค.ศ. 1987 (37 ปี) Hopkins, South Carolina, U.S.
การศึกษา: Juilliard School (BFA)
อาชีพ: Actress
ปีปฏิบัติงาน: 2010–present
ทียอนาห์ แพร์ริส (อังกฤษ: Teyonah Parris, ออกเสียง: /tiˈɒnə/; เกิด 22 กันยายน พ.ศ. 2530) เป็นนักแสดงหญิงชาวอเมริกัน เธอเริ่มอาชีพของเธอด้วยการรับบทเป็น Dawn Chambers ในซีรีส์ดราม่าของ AMC เรื่อง Mad Men (2012–15) ก่อนที่จะก้าวไปสู่บทบาทที่ก้าวล้ำของเธอในภาพยนตร์อิสระปี พ.ศ. 2557 เรื่อง Dear White People ในปี พ.ศ. 2558 แพร์ริสแสดงในภาพยนตร์ดรามาเสียดสี Chi-Raq ที่กำกับโดย Spike Lee
ที-แมกซ์

| ที-แม็ค  T-Max |
| --- | --- |
ที่เกิด: เกาหลีใต้
แนวเพลง: K-pop
อาชีพ: นักร้อง
ช่วงปี: 2007 - 2011
ค่ายเพลง: Two Step Entertainment

สมาชิก: มิน ชอล   ปาร์ค ฮวา   คิม จุน   ชานยาง    ยอนฮวา

เว็บไซต์: T-max Official Cafe T-Max Official Site
ที-แม็ค (อังกฤษ: T-Max) เป็นวงบอยแบนด์จากโซล เกาหลีใต้ เดิมประกอบด้วยสมาชิก 3 คนคือ มิน ชอล ,  ปาร์ค ฮวา,  คิม จุน แต่ต่อมาได้เพิ่มสมาชิก ชานยาง ,  ยอนฮวา
สมาชิก

มิน ชอล
ปาร์ค ฮวา
คิม จุน
ชานยาง
ยอนฮวา
ประวัติ

ชื่อของวง T-Max ตัวอักษร T มาจากความหมายของคำว่า triple สามเท่า และ trinity สามเทพ เมื่อสองคำนี้มารวมกันจะเป็นการรวมตัวที่สมดุลและกลมกลืน อีกคำนึงของความหมายของชื่อวงคือคำว่า maximize ซึ่งหมายถึงความสามารถที่มีอยู่อย่างเต็มเปี่ยมและยอดเยี่ยมของพวกเขา
T-Max วงบอยแบนด์จากค่าย 2step ENT เป็นวงทรีโอสามคน ประกอบด้วยชินมินชอล ผู้ซึ่งมีความสามารถในการแต่งเพลงที่ยอดเยี่ยม คนต่อมาคือคิมจุน ชายหนุ่มผู้รับบทซงอูบิน ในละครของค่าย KBS เรื่องใหม่ “Boys Over Flower” และสมาชิกคนสุดท้ายของวง ปักยุนฮวา ชายหนุ่มผุ้มาพร้อมกับพรสวรรค์ทางด้านดนตรี แนวดนตรีของ T-Max จะเป็นสไตล์ของเพลงแนวป็อบ ฟังกี้ ร็อค แดนซ์
สามหนุ่มวง T-Max เปิดตัวในนามบอยแบนด์หน้าใหม่ในปี 2007 ด้วยสองซิงเกิลสุดฮิต Blooming และ Lion Heart ปี 2008 เดือนธันวาคม พวกเขากลับมาอีกครั้งพร้อมซิงเกิลใหม่ล่าสุด Run To You นอกจากงานเพลงใหม่แล้ว พวกเขายังมีโอกาสได้ร้องเพลงประกอบละครเรื่อง “Boys Over Flower”
ล่าสุดหนุ่มๆ T-Max จะกลับมาพร้อมกับอัลบั้มเต็มชุดแรก ในปี 2009 โดยมีเพลงเปิดตัวอย่างเพลง “I Love You” ซึ่งได้รับเลือกให้เป็นเพลงประกอบภาพยนตร์เรื่อง “Pitiable City” ที่จะเข้าฉายในปี 2009 อีกด้วย
ละคร

2009 Boys Over Flowers Kim Joon as Song Woo Bin
2009 Queen Seon Deok Park Han Bi (cameo)
2010 Pygmalion's Love Kim Joon as Hyung Joon
2011 Birdie Buddy Park Han Bi as Sung Tae Gab
2011 Crime Squad (Detectives in Trouble) Kim Joon as Detective Shin Dong Jin
อัลบัม

2010 A Tribute to Kim Hyun-Sik’s 20th Anniversary
ทีนเอจดรีม (อัลบั้มเคที เพร์รี)

ทีนเอจดรีม (อังกฤษ: Teenage Dream)  เป็นสตูดิโออั้ลบั้มชุดที่สามของนักร้องชาวอเมริกัน เคที เพร์รี ออกจำหน่ายวันที่ 24 สิงหาคม ค.ศ. 2010 ภายใต้สังกัดแคปิตอลเรเคิดส์ ในด้านดนตรี อัลบั้มมีเพลงแนวป็อปและร็อกที่มีอิทธิพลของแนวเพลงดิสโก้ อิเล็กทรอนิกส์ ฟังก์ เฮาส์ โกธิกร็อก ไฮ-เอ็นอาร์จี และฮิปฮอป ด้านเนื้อร้อง เพลงในอัลบั้มมีเนื้อหาวนเวียนอยู่กับความรักในวัยรุ่น การสังสรรค์ การให้อำนาจตนเอง และความเติบโตของแต่ละคน เพร์รีมีส่วนเขียนเพลงทุกเพลงในอัลบั้ม และทำงานด้านโปรดิวเซอร์ร่วมกับโปรดิวเซอร์และนักเขียนเพลงมากมาย ได้แก่ ดร.ลู้ก, แมกซ์ มาร์ติน, เบนนี บลังโก, ทริกกี สตูอาร์ต, สตาร์เกต, เกร็ก เคิร์สติน และเอสเตอร์ ดีน
หลังจากออกจำหน่าย อัลบั้มทีนเอจดรีมได้รับคำวิจารณ์โดยทั่วไปคละกันจากนักวิจารณ์เพลง ซึ่งยกย่องการผลิตเพลงและธีมของอัลบั้ม แต่ตำหนิเรื่องเนื้อหา อัลบั้มเปิดตัวอันดับหนึ่งบนชาร์ตบิลบอร์ด 200 ของสหรัฐฯ ขายได้ 192,000 หน่วยในสัปดาห์แรก ต่อมาได้รับการรับรองสองครั้งโดยสมาคมผู้ประกอบกิจการเพลงของสหรัฐอเมริกา ขายได้มากกว่า 2.7 ล้านหน่วยในสหรัฐอเมริกา และติดอันดับ 40 อันดับแรกบนชาร์ตประจำปีของบิลบอร์ด 200 เป็นเวลา 3 ปีติดต่อกัน อัลบั้มขายได้ทั้งหมดประมาณ 6 ล้านหน่วยทั่วโลก อัลบั้มและซิงเกิลมากมายทำให้เพร์รีได้เข้าชิงรางวัลแกรมมี 7 สาขา ได้แก่ Album of the Year, Best Pop Vocal Album, Record of the Year และชนะรางวัลจูโนอะวอดส์ 2011 สาขา International Album of the Year
แรกเริ่ม อัลบั้มออกซิงเกิลอันดับที่หนึ่ง "แคลิฟอร์เนียเกิลส์" และ "ทีนเอจดรีม" และหลังจากนั้นสร้างเพลงอันดับหนึ่งอีกหลายเพลง ได้แก่ "ไฟร์เวิร์ก" "อี.ที." และ "ลาสต์ฟรายเดย์ไนต์ (ที.จี.ไอ.เอฟ.)" ซิงเกิลที่หก "เดอะวันแด้ตก็อตอะเวย์" ขึ้นสูงสุดที่อันดับที่สามบนชาร์ตบิลบอร์ดฮอต 100 อัลบั้ม ทีนเอจดรีม เป็นอัลบั้มที่สองในประวัติศาสตร์ที่มีซิงเกิลอันดับหนึ่งถึง 5 เพลง (ตามหลังอัลบั้ม แบด ปี ค.ศ. 1987 ของไมเคิล แจ็กสัน) เป็นผู้หญิงคนแรกที่ทำได้ดังกล่าว และเป็นอัลบั้มที่สามในประวัติศาสตร์ที่มีเพลงติด 5 อันดับแรกถึง 8 เพลง ซิงเกิล 6 เพลงที่ออกมาก่อนหน้า รวมกับอีก 2 เพลงจากการออกจำหน่ายซ้ำ แต่ละเพลงขายได้มากกว่า 2 ล้านดาวน์โหลดในสหรัฐฯ ทำสถิติอัลบั้มเดียวที่มีซิงเกิลที่ได้รับการรับรองระดับแพลตินัมหลายครั้งในยุคดิจิทัล ทำลายสถิติเก่าอย่างอัลบั้ม เดอะดัตเชส (ค.ศ. 2006) ของเฟอร์กี้ ที่มีเพลงที่ได้รับการรับรองระดับแพลตินัมหลายครั้งเพียง 5 เพลง
ทีดับบลิวสตีล

| --- | --- |

อุตสาหกรรม: การผลิตนาฬิกา
ก่อตั้ง: ค.ศ. 2005 โดย ยอดี โคเบเลนส์
สำนักงานใหญ่: อัมสเตอร์ดัม, ประเทศเนเธอร์แลนด์
บุคลากรหลัก: ยอดี โคเบเลนส์,  ซีอีโอ ตง โคเบเลนส์,  หัวหน้าเจ้าหน้าที่ออกแบบ
ผลิตภัณฑ์: นาฬิกาข้อมือ
เว็บไซต์: TWSteel.com
นาฬิกาทีดับบลิวสตีล
ทีดับบลิวสตีล (อังกฤษ: TW Steel) เป็นผู้ผลิตนาฬิกาเนเธอร์แลนด์ ซึ่งเป็นที่รู้จักในภาพลักษณ์ของนาฬิกากับโครโนกราฟขนาดใหญ่ บริษัทก่อตั้งขึ้นใน ค.ศ. 2005 โดยทีมสองพ่อลูกที่มีชื่อว่า ยอดี และ ตง โคเบเลนส์ ในฮอลแลนด์
ประวัติ

บริษัทได้ก่อตั้งขึ้นในปี ค.ศ. 2005 โดย ยอดี โคเบเลนส์ พร้อมกับ ตง โคเบเลนส์ ผู้เป็นบิดาของเขา และพวกเขาเพิ่งฉลองครบรอบการก่อตั้ง 5 ปี ในวันที่ 10 มิถุนายน ค.ศ. 2010 ที่เดอะบลูมมิงเดลคลับในบลูเมงดาล ประเทศฮอลแลนด์
ทีมสองพ่อลูกมีประวัติด้านนาฬิกาโดยเริ่มขึ้นใน ค.ศ. 1980 เมื่อ ตง ได้เป็นผู้จัดจำหน่าย เรย์มอนด์ เวล และ มอริส ลาครัวซ์ ในภูมิภาคเบเนลักซ์ นี้คือช่วงที่ ตง เริ่มต้นการออกแบบนาฬิกาสั่งพิเศษสำหรับสายการบินเคแอลเอ็ม และมาร์ตินแอร์
ตง ได้เดินทางไปเพื่อเปิดตัวและประชาสัมพันธ์บริษัท ที่สร้างแคมเปญสำหรับกลุ่มสวอตช์ในประเทศเบเนลักซ์ก่อนที่จะทำการขายบริษัทนี้สำหรับการออกแบบและตลาดของนาฬิกาสวิสขนาดเล็กซึ่งเป็นที่นิยมในประเทศฮอลแลนด์และยุโรป จากนั้น ใน ค.ศ. 2005 ทีดับบลิวสตีลก็ถือกำเนิดขึ้นพร้อมกับการเป็นซีอีโอของ ยอดี้ ผู้เป็นบุตรชาย
การให้การสนับสนุน

ทีดับบลิวสตีลมีทูตตราสินค้าหลายราย ดังเช่น เดวิด คูลธาร์ด และ ดาริโอ ฟรานชิตติ ผู้ซึ่งเห็นเป็นประจำในการสวมใส่ผ่านทางหน้าจอโทรทัศน์และมีส่วนร่วมในหลายกิจกรรมส่งเสริมการจำหน่าย ทีดับบลิวสตีลยังเป็นผู้สนับสนุนในทีม 2010 เรโนลต์ เอฟ1
แหล่งข้อมูลอื่น

เว็บไซต์ทางการ
ทีมไฟต์แทกติกส์

| ทีมไฟต์แทกติกส์ |
| --- | --- |

ผู้พัฒนา: ไรออตเกมส์
ผู้จัดจำหน่าย: ไรออตเกมส์
อำนวยการผลิต: เดกซ์ อันดราส
ชุด: ลีกออฟเลเจ็นดส์
เครื่องเล่น: ไมโครซอฟท์ วินโดวส์ แมคโอเอส แอนดรอยด์ ไอโอเอส
วางจำหน่าย: วินโดวส์, แมคโอเอส (โหมดเกม) 26 มิถุนายน 2562 แอนดรอยด์, ไอโอเอส 19 มีนาคม 2563
แนว: ต่อสู้อัตโนมัติ
รูปแบบ: หลายผู้เล่น
ทีมไฟต์แทกติกส์ (อังกฤษ: Teamfight Tactics) เป็นเกมแนวต่อสู้อัตโนมัติพัฒนาและวางจำหน่ายโดยไรออตเกมส์
การพัฒนาและการเปิดตัว

เกมดังกล่าวเปิดตัวภายในไคลเอนต์ ลีกออฟเลเจ็นดส์ สำหรับไมโครซอฟท์ วินโดวส์และแมคโอเอส ในวันที่ 26 มิถุนายน 2562 และเป็นแอปแบบสแตนด์อโลนสำหรับแอนดรอยด์และไอโอเอส ในวันที่ 19 มีนาคม 2563 ภายในเดือนกันยายน 2019 เกมดังกล่าวมีผู้เล่นมากกว่า 33 ล้านคน ต่อเดือนโดยมีเวลาเล่นเกมสะสม 1.725 พันล้านชั่วโมง
ทีนเอจมิวแตนต์นินจาเทอร์เทิลส์: สแมชอัป

| ทีนเอจมิวแตนต์นินจาเทอร์เทิลส์: สแมชอัป |
| --- | --- |
ภาพปกเกมในระบบวี
ผู้พัฒนา: เกมอาตส์
ผู้จัดจำหน่าย: ยูบิซอฟต์
เอนจิน: ดัดแปลงจากซูเปอร์สแมชบราเธอร์บรอวล์
เครื่องเล่น: วี, เพลย์สเตชัน 2
วางจำหน่าย: 
แนว: ต่อสู้/แอ็คชั่น
รูปแบบ: ผู้เล่นเดี่ยว, หลายผู้เล่น
ทีนเอจมิวแตนต์นินจาเทอร์เทิลส์: สแมชอัป (อังกฤษ: Teenage Mutant Ninja Turtles: Smash-Up) เป็นเกมต่อของสู้ซีรีส์เต่านินจา สำหรับวิดีโอเกมคอนโซลระบบวี และเพลย์สเตชัน 2 เกมได้รับการพัฒนาโดยเกมอาตส์ ซึ่งเป็นบริษัทพัฒนาเกมญี่ปุ่น ที่ได้เคยร่วมงานในช่วงก่อนหน้านี้กับเกมซูเปอร์สแมชบราเธอร์บรอวล์ รวมถึงอดีตสมาชิกหลายรายของทีมนินจา ที่ซึ่งก่อนหน้านี้ทำงานให้กับนินจาไกเด็น II และชื่อเต็มของเกมทีนเอจมิวแตนต์นินจาเทอร์เทิลส์: สแมชอัป ได้รับการประกาศขึ้น ณ วันที่ 23 มกราคม ค.ศ. 2009 โดยตัวเกมไม่ได้มีส่วนผูกติดอยู่กับขบวนการเต่าที่ได้รับลิขสิทธิ์อยู่ก่อนหน้านี้ และยังมีรูปแบบที่คล้ายกับ นินจาเต่า 4 กระดองรวมพลังประจัญบาน ซึ่งเป็นภาพยนตร์คอมพิวเตอร์แอนิเมชัน ค.ศ. 2007
การตอบรับ

การตอบรับของเกมโดยทั่วไปเป็นลักษณะที่หลากหลาย ในขณะที่ได้รับการยกย่องในโหมดออนไลน์ นี่เป็นแนวความคิดที่แยกออกมาจากซูเปอร์สแมชบราเธอร์บรอวล์ เว็บไซต์ไอจีเอ็นได้ประเมินทีนเอจมิวแตนต์นินจาเทอร์เทิลส์: สแมชอัป นี้ไว้ที่ 7 คะแนนเต็ม 10 โดยกล่าวว่าเป็นเวอร์ชันโคลนนิงของสแมชบราเธอร์ แต่ก็ทำให้ผู้เล่นต้องการที่จะเล่นสแมชบราเธอร์แทน
เว็บไซต์เกมสปอทยังได้ให้เกมนี้อยู่ที่ 7 คะแนนเต็ม 10 โดยกล่าวว่ามีระบบการต่อสู้ที่ดีและมีเนื้อหาที่หนักแน่น แต่ขาดการปรับแต่งให้แพรวพราวให้สมกับชื่อเรื่อง ส่วนผู้ที่ชื่นชอบการ์ตูนซีรีส์นี้ กลับมีปฏิกิริยาในเชิงลบต่อบัญชีรายการ ซึ่งมีขนาดเล็กกว่าอย่างน่าสังเกตเมื่อเทียบกับซูเปอร์สแมชบราเธอร์บรอวล์ และตารางเลือกตัวละครก็ปรากฏให้เห็นเฉพาะที่มีในซีรีส์การ์ตูน ค.ศ. 2003 เท่านั้น ในขณะที่ตัวละครจากซีรีส์ 1987 และในฉบับภาพยนตร์นั้นกลับถูกละเลย
แหล่งข้อมูลอื่น

Official Website เก็บถาวร 2012-02-21 ที่ เวย์แบ็กแมชชีน
Game Development Blog เก็บถาวร 2009-09-23 ที่ เวย์แบ็กแมชชีน
ทีมเงาอัจฉริยะ

| ทีมเงาอัจฉริยะ |
| --- | --- |
ใบปิดภาพยนตร์
กำกับ: ธีโอดอร์ เมลฟี
บทภาพยนตร์:   แอลลิสัน โชรเดอร์  ธีโอดอร์ เมลฟี 
สร้างจาก: ทีมเงาอัจฉริยะ โดย มาร์โก ลี เชตเตอร์ลี
อำนวยการสร้าง:   ดอนนา กิกลิออตติ  ปีเตอร์ เชอร์นิน  เจนโน ท็อปปิง  ฟาร์เรลล์ วิลเลียมส์  ธีโอดอร์ เมลฟี 
นักแสดงนำ:   ทาราจิ พี. เฮนสัน  ออคตาเวีย สเปนเซอร์  เจเนลล์ โมเน  เควิน คอสต์เนอร์  เคียร์สเต็น ดันสต์  จิม พาร์สันส์  มาเฮอร์ชาลา อาลี  แอลดิส ฮอดก์  เกล็น พาวเวลล์ 
กำกับภาพ: แมนดี วอล์กเกอร์
ตัดต่อ: ปีเตอร์ เทสช์เนอร์
ดนตรีประกอบ:   ฮันส์ ซิมเมอร์  ฟาร์เรลล์ วิลเลียมส์  เบนจามิน วอลล์ฟิช 
บริษัทผู้สร้าง:   ฟอกซ์ทูเทาซันด์พิกเจอส์  เชอร์นินเอนเตอร์เทนเมนต์  ลิแวนต์ตินฟิล์มส์  
ผู้จัดจำหน่าย: ทเวนตีท์เซนจูรีฟอกซ์
วันฉาย: 10 ธันวาคม ค.ศ. 2016 (โรงละครเอสวีเอ) 25 ธันวาคม ค.ศ. 2016 (สหรัฐอเมริกา)
ความยาว: 127 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 25 ล้านดอลลาร์สหรัฐ
ทำเงิน: 223.5 ล้านดอลลาร์สหรัฐ
ทีมเงาอัจฉริยะ (อังกฤษ: Hidden Figures) เป็นภาพยนตร์ชีวประวัติอเมริกันแนวดรามาในปี ค.ศ. 2016 ของผู้กำกับ ธีโอดอร์ เมลฟี ร่วมเขียนบทโดยแอลลิสัน โชรเดอร์ โดยอิงจากหนังสือที่มีชื่อเดียวกันของมาร์โก ลี เชตเตอร์ลี ซึ่งเกี่ยวกับนักคณิตศาสตร์หญิงชาวอเมริกันเชื้อสายแอฟริกาที่ทำงานให้กับองค์การบริหารการบินและอวกาศแห่งชาติ (NASA) ในระหว่างการแข่งขันด้านอวกาศ นำแสดงโดย ทาราจิ พี. เฮนสัน รับบทเป็นแคทเธอรีน จอห์นสัน นักคณิตศาสตร์ที่คำนวณเส้นทางโคจรในโครงการเมอร์คิวรีและอีกหลาย ๆ โครงการ นอกจากนี้ยังมีออคตาเวีย สเปนเซอร์รับบทเป็นโดโรธี วอห์น และเจเนลล์ โมเนรับบทเป็นแมรี แจ็กสัน ร่วมด้วยเควิน คอสต์เนอร์, เคียร์สเต็น ดันสต์, จิม พาร์สันส์, เกล็น พาวเวลล์ และมาเฮอร์ชาลา อาลี ในบทสนับสนุน
การถ่ายทำภาพยนตร์เริ่มต้นในเดือนมีนาคม ค.ศ. 2016 ที่เมืองแอตแลนตา และถ่ายทำเสร็จสิ้นในเดือนพฤษภาคม ปีเดียวกัน ทีมเงาอัจฉริยะ เข้าฉายครั้งแรกในสหรัฐอเมริกาเมื่อวันที่ 25 ธันวาคม ค.ศ. 2016 โดยทเวนตีท์เซนจูรีฟอกซ์ และได้รับเสียงชื่นชมอย่างกว้างขวางจากนักวิจารณ์และทำรายได้รวมทั้งหมด 223.5 ล้านดอลลาร์สหรัฐ รวมทั้งยังได้รับเลือกจากสมาคมนักวิจารณ์ภาพยนตร์แห่งอเมริกาให้เป็นหนึ่งในสิบภาพยนตร์แห่งปี ค.ศ. 2016 นอกจากนี้ยังถูกเสนอชื่อเข้าชิงหลายรางวัล รวมถึงรางวัลออสการ์สาขาภาพยนตร์ยอดเยี่ยม บทภาพยนตร์ดัดแปลงยอดเยี่ยม และนักแสดงสมทบหญิงยอดเยี่ยม และอีก 2 สาขาจากรางวัลลูกโลกทองคำ และชนะ 1 รางวัลจากสมาคมนักแสดงภาพยนตร์และโทรทัศน์ในสาขาทีมนักแสดงยอดเยี่ยม
แหล่งข้อมูลอื่น

เว็บไซต์ทางการ
ทีมเงาอัจฉริยะ ที่อินเทอร์เน็ตมูวีเดตาเบส
ทีมเงาอัจฉริยะ ที่รอตเทนโทเมโทส์
ทีมเงาอัจฉริยะ ที่ฮิสทรีฮอลลีวูด
ทิม แม็กกรอว์ (เพลง)

Error ซิงเกิลโดยเทย์เลอร์ สวิฟต์
"ทิม แม็กกรอว์" (อังกฤษ: Tim McGraw) เป็นซิงเกิลเปิดตัว และซิงเกิลแรกที่ออกจำหน่ายของนักร้องนักแต่งเพลงชาวอเมริกัน เทย์เลอร์ สวิฟต์ เพลงเขียนโดยสวิฟต์ และลิซ โรส และผลิตโดยนาธาน แชปแมน เพลงออกจำหน่ายวันที่ 19 มิถุนายน ค.ศ. 2006 โดยสังกัดบิกแมชีนเรเคิดส์ เป็นซิงเกิลเปิดตัวและซิงเกิลนำจากอัลบั้มเทย์เลอร์ สวิฟต์ สวิฟต์เขียนเพลง "ทิม แม็กกรอว์" ระหว่างเรียนชั้นปีที่ 1 ในโรงเรียนมัธยม หลังจากรู้ว่าเธอและคนรักรุ่นพี่ของเธอ ดรูว์ ดันแลป จะต้องเลิกรากันเมื่อปีสิ้นสุดและเขาต้องเข้าวิทยาลัย เพลงเขียนเกี่ยวกับสิ่งต่าง ๆ ที่เตือนความจำดันแลปไม่ให้ลืมสวิฟต์ และเวลาที่เขาเคยใช้ร่วมกัน หลังจากแยกทางกัน "ทิม แม็กกรอว์" มีส่วนเชื่อมกันระหว่างดนตรีคันทรีดั้งเดิมและยุคใหม่ เนื้อเพลงรวบรวมสิ่งต่าง ๆ ที่เกี่ยวข้องกับความสัมพันธ์ในอดีต หนึ่งในนั้นคือเพลงของนักร้องแนวคันทรี ทิม แม็กกรอว์
เพลงได้รับคำสรรเสริญจากนักวิจารณ์ซึ่งชื่นชมการสื่อสานผ่านเสียงร้องของสวิฟต์ นักวิจารณ์บางคนมองว่าเป็นเพลงที่อ่อนโยน แต่อีกกลุ่มหนึ่งยกย่องความเป็นมืออาชีพ "ทิม แม็กกรอว์" ทำยอดขายได้ดี เพลงใช้เวลาอยู่ในชาร์ตบิลบอร์ดฮอต 100 และฮอตเพลงคันทรีเป็นเวลาหลายสัปดาห์ เพลงขึ้นอันดับ 40 และอันดับที่ 6 ตามลำดับ ซิงเกิลได้รับการรับรองระดับแพลตินัมจากสมาคมผู้ประกอบกิจการเพลงของสหรัฐอเมริกา (RIAA) และขายได้มากกว่า 1 ล้านซิงเกิล มิวสิกวิดีโอเพลง "ทิม แม็กกรอว์" กำกับโดยเทรย์ แฟนจอย นำเสนอฉากความทรงจำที่มีคนรักของสวิฟต์ ตัดกับฉากสวิฟต์นอนอยู่ที่พื้นทะเลสาบ สวิฟต์สนับสนุนเพลง "ทิม แม็กกรอว์" ตามคลื่นวิทยุและการแสดงในหลายงาน สวิฟต์แสดงร้องเปิดเพลงนี้เปิดคอนเสิร์ตให้กับศิลปินคันทรีมากมาย เธอยังแสดงเพลงนี้ในทัวร์คอนเสิร์ตเฟียร์เลสทัวร์ (2009–10) ด้วย
ชาร์ต > ชาร์ตประจำสัปดาห์

| ชาร์ต (2006–2007) | ตำแหน่ง สูงสุด |
| --- | --- |
Canada Country (Billboard): 10
US Billboard Hot 100: 40
US Hot Country Songs (Billboard): 6
US Pop 100 (Billboard): 69
ชาร์ต > ชาร์ตสิ้นปี

| ชาร์ต (2007) | ตำแหน่ง |
| --- | --- |
US Hot Country Songs (Billboard): 59
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| United States (RIAA) | 2× Platinum | 2,000,000 |
 ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการจำหน่าย

| ภูมิภาค | วันที่ | รูปแบบ | ค่าย | อ้างอิง |
| --- | --- | --- | --- | --- |
| สหรัฐ | 19 มิถุนายน 2006 | วิทยุคันทรี | บิกมะชีน |  |
| สหรัฐ | 16 สิงหาคม 2019 | ไวนิลขนาด 7 นิ้ว | บิกมะชีน |  |
แหล่งข้อมูลอื่น

"Tim McGraw" music video ที่ยูทูบ
Lyrics at Taylor Swift official site เก็บถาวร 2012-12-11 ที่ เวย์แบ็กแมชชีน
ทีมสำรอง

ทีมสำรอง (อังกฤษ: Reserve team) ในกีฬาแล้ว ทีมสโมสรอาชีพใหญ่ ๆ มักจะมีผู้เล่นจำนวนมากภายใต้สัญญามาก จนไม่สามารถเล่นในนัดแข่งขัน เป็นเหตุให้ทีมเหล่านี้สร้างทีมที่ 2 ขึ้นเพื่อรวมผู้เล่นที่จะลงแข่งจริง แต่ผู้เล่นเหล่านี้ก็มีความหวังเล็ก ๆ ที่จะเล่นในทีมชุดใหญ่ (first team) ผู้เล่นในทีมที่ 2 นี้ มักจะเป็นผู้เล่นที่เด็ก ยังไม่มีประสบการณ์ หรือเป็นผู้เล่นที่กำลังพักฟื้นจากทีมชุดใหญ่ คำว่าทีมสำรองเป็นความหมายของทีมที่ 2 ของสโมสรกีฬา และมักใช้กันบ่อย ๆ โดยเฉพาะกับสโมสรฟุตบอล
ทีมสำรองในประเทศไทย > ไทยลีก

บทความหลัก: ทีมสำรองไทยลีก
ทีมสำรองในประเทศไทย > ไทยลีก 2

ปัจจุบันมีสโมสรในศึก ไทยลีก 2 ที่ส่งทีมสำรองเข้าแข่งขันศึกใน ไทยลีก 4 ได้แก่
สโมสรฟุตบอลหนองบัว พิชญ เอฟซี บี (โซนภาคตะวันออกเฉียงเหนือ)
สโมสรฟุตบอลกระบี่ เอฟซี บี (โซนภาคใต้)
ทีนเอจดรีม (เพลงเคที เพร์รี)

"ทีนเอจดรีม" (อังกฤษ: Teenage Dream) เป็นเพลงของนักร้องอเมริกัน เคที เพร์รี ออกจำหน่ายเป็นซิงเกิลที่สองของสตูดิโออัลบั้มชุดที่สองในชื่อเดียวกันเมื่อวันที่ 23 มิถุนายน ค.ศ. 2010 จำหน่ายผ่านช่องทางดิจิทัล เพร์รีกับบอนนี แม็กคีร่วมเขียนเพลงจำนวนมากที่มีสาระสำคัญเกี่ยวกับวัยรุ่น แต่ถูกปฏิเสธจากโปรดิวเซอร์เพลง เบนนี บลังโก และดร.ลู้ก บลังโกนำเพลง "โฮมคัมมิง" ของวง เดอะทีนเอเจอส์ ให้พวกเขาฟัง และแม็กคีได้นึกภาพว่าเพลง "ทีนเอจดรีม" เป็นเพลงที่สะท้อนให้เห็นถึงความรู้สึกอยู่ในห้วงความรักที่น่าครึ้มอกครึ้มใจของวัยรุ่น พวกเขาพบกับแมกซ์ มาร์ตินที่ซานตาบาร์บารา แคลิฟอร์เนีย บ้านเกิดของเพร์รี และเริ่มเขียนเพลงดังกล่าวที่เพลย์แบ็กเรคอร์ดิงสตูดิโอ ซึ่งต่อมาเพร์รีบรรยายว่าเป็นช่วงเวลาที่ใสบริสุทธิ์ของเธอ หลังจากเพร์รีบันทึกเสียงร้อง แม็กคีนำเสนอแนวคิดและเขียนท่อนประสานเสียงใหม่ เพร์รียังบรรยายถึงเพลงว่าเป็นสิ่งที่ทำให้นึกถึงช่วงวัยรุ่นของเธอขณะกำลังคบหาดูใจกับรัสเซลล์ แบรนด์ ซึ่งเป็นสามีของเธอในเวลาต่อมา
ในด้านดนตรี เพลง "ทีนเอจดรีม" เป็นเพลงป็อปจังหวะความเร็วปานกลาง มีเสียงดนตรีแบบเรโทร เพลงมีรูปแบบเป็นแนวพาวเวอร์ป็อป และอิเล็กโทรป็อป ขณะที่ก็ได้อิทธิพลจากแนวเพลงอื่น ๆ เช่น ดิสโก้ และป็อปร็อก เพร์รีเริ่มร้องเพลงด้วยเสียงสูง ขณะที่เสียงของเธอหนักแน่นขึ้นเมื่อเพลงดำเนินไป ในด้านเนื้อร้อง เพลง "ทีนเอจดรีม" บอกเล่าเกี่ยวกับการเป็นคนรักที่ทำให้อีกคนรู้สึกเป็นหนุ่มสาวอีกครั้ง เพลง "ทีนเอจดรีม" ได้รับคำวิจารณ์ด้านบวก มีคำชมถึงความเป็นธรรมชาติของเพลงและเสียงดนตรี แต่ก็มีบางกลุ่มติว่าเนื้อเพลง "ไร้ความกังวลมากเกินไปและยังไม่เป็นผู้ใหญ่" (too carefree and immature) เพลงขึ้นอันดับหนึ่งบนชาร์ตบิลบอร์ดฮอต 100 เป็นซิงเกิลที่สามของเพร์รีที่ขึ้นอันดับหนึ่ง และเป็นซิงเกิลที่สองติดต่อกันจากเพลง "แคลิฟอร์เนียเกิลส์" ที่ขึ้นอันดับหนึ่งเช่นกัน เพลง "ทีนเอจดรีม" ได้รับการรับรองระดับแพลตินัมสี่ครั้งในสหรัฐอเมริกา รวมถึงได้รับการรับรองระดับแพลตินัมอีกมากมายในประเทศอื่น ๆ
มิวสิกวิดีโอเพลงถ่ายทำในหลายสถานที่รอบ ๆ บ้านเกิดของเพร์รีในซานตาบาร์บารา แคลิฟอร์เนีย และกำกับโดยโยแอน เลมวยน์ (หรือวู้ดคิด) วิดีโอเปิดตัววันที่ 10 สิงหาคม ค.ศ. 2010 แสดงให้เห็นเพร์รีกำลังอยู่ในห้วงความรักกับคนรักในไฮสคูล เพร์รีแสดงเพลงดังกล่าวในรายการแซตเทอร์เดย์ไนต์ไลฟ์ ในงานประกาศรางวัลทีนช้อยส์อะวอดส์ งานประกาศรางวัลแกรมมีครั้งที่ 53 และอื่น ๆ อีกมากมาย เพลง "ทีนเอจดรีม" ได้เข้าชิงรางวัลแกรมมีสาขานักร้องแนวป็อปเพศหญิงยอดเยี่ยม เป็นเพลงที่สามที่เข้าชิงรางวัลดังกล่าว นิตยสารโรลลิงสโตนจัดให้เพลงนี้เป็นเพลงที่ดีที่สุดอันดับที่สี่ในปี ค.ศ. 2010 เพลงดังกล่าวได้อยู่ในอัลบั้มจัสต์แดนซ์ 3 และมีคนนำเพลงมาร้องใหม่มากมาย ดังที่ปรากฏในรายการอเมริกันไอดอล เดอะวอยซ์ และกลี
แหล่งข้อมูลอื่น

Official video ที่ยูทูบ
เนื้อเพลงเต็มของเพลงนี้ ที่เมโทรลิริกส์
| ด ค กเพลงของเคที เพร์รี |
| --- | --- |
ผลงานเพลง
วันออฟเดอะบอยส์:  "ไอคิสด์อะเกิร์ล"  "เวกกิงอัปอินเวกัส"  "ธิงกิงออฟยู"  "ยัวร์โซเกย์"  "ฮอตเอ็นโคลด์" 
ทีนเอจดรีม:  "ทีนเอจดรีม"  "ลาสต์ฟรายเดย์ไนต์ (ที.จี.ไอ.เอฟ.)"  "แคลิฟอร์เนียเกิลส์"  "ไฟร์เวิร์ก"  "พีค็อก"  "เซอร์เคิลเดอะเดรน"  "เดอะวันแด้ตก็อตอะเวย์"  "อี.ที."  "ฮูแอมไอลิฟวิงฟอร์"  "ฮัมมิงเบิร์ดฮาร์ตบีต"  "น็อตไลก์เดอะมูฟวีส์" 
ทีนเอจดรีม: เดอะคอมพลีตคอนเฟกชัน:  "พาร์ตออฟมี"  "วายด์อะเวก"  "เดรสซินอัป" 
ปริซึม:  "โรร์"  "เลเจนแดรีเลิฟเวอส์"  "เบิร์ธเดย์"  "วอล์กกิงออนแอร์"  "อันคอนดิชันเนิลลี"  "ดาร์กฮอร์ส"  "ดิสอิสฮาววีดู"  "ดับเบิลเรนโบว์"  "บายเดอะเกรซออฟกอด"  "อิตเทกส์ทู"  "ชูสยัวร์แบตเทิลส์" 
วิตนิสส์:  "เชนด์ทูเดอะริทึม"  "บอนาเพที"  "สวิชสวิช" 
ความร่วมมือ:  "อิฟวีเอฟเวอร์มีตอะเกน"  "สตาร์สตรักก์"  "ฮูยูเลิฟ" 
เพลงอื่นๆ:  "เอเวอรีเดย์อิสอะฮอลิเดย์"  "ไรส์"
ทีมวีเวอร์

| --- | --- |

ทีมวิวเวอร์รีโมต 15 บนวินโดวส์ 11
นักพัฒนา: ทีมวิวเวอร์เอจี
ระบบปฏิบัติการ: วินโดวส์, แมคโอเอส, ลินุกซ์, แอนดรอยด์, ไอโอเอส/ไอแพดโอเอส
ประเภท: ดูแลระบบระยะไกล, ประชุมผ่านเว็บ
สัญญาอนุญาต: ซอฟต์แวร์จำกัดสิทธิ์
เว็บไซต์: www.teamviewer.com
ทีมวิวเวอร์ (อังกฤษ: TeamViewer) เป็นชุดซอฟต์แวร์คอมพิวเตอร์กรรมสิทธิ์สำหรับรีโมตคอนโทรล, ใช้เดสก์ทอปร่วม, ประชุมออนไลน์, ประชุมผ่านเว็บ และถ่ายโอนไฟล์ระหว่างคอมพิวเตอร์ ซอฟแวร์ทำงานร่วมกับระบบปฏิบัติการ ไมโครซอฟท์ วินโดวส์, แมคโอเอสเท็น ,ลินุกซ์ ,ไอโอเอส ,แอนดรอยด์ และวินโดวส์ อาร์ที มันเป็นไปได้ในการเข้าถึงเครื่องใช้ทีมวิวเวอร์ด้วยเว็บเบราว์เซอร์ ในขณะที่จุดสนใจหลักของโปรแกรมประยุกต์คือการควบคุมระยะไกลของเครื่องคอมพิวเตอร์ ซึ่งลักษณะการทำงานร่วมและการนำเสนอที่ถูกรวมไว้
ดาวโหลด

Quick Support-รหัสเริ่มต้น เก็บถาวร 2021-09-19 ที่ เวย์แบ็กแมชชีน
Quick Support-Random Password เก็บถาวร 2021-09-19 ที่ เวย์แบ็กแมชชีน
Quick Join-เข้าควบคุมระยะไกล-Meeting เก็บถาวร 2014-08-09 ที่ เวย์แบ็กแมชชีน
Host-24ชั่วโมง เก็บถาวร 2021-09-19 ที่ เวย์แบ็กแมชชีน
แหล่งข้อมูลอื่น

เว็บไซต์ทางการ
ที-50 โกลเดนอีเกิล

บทความนี้เกี่ยวกับอากาศยานของเกาหลีใต้ สำหรับอากาศยานของรัสเซีย ซุคฮอย รุ่นต้นแบบ T-50 ดูที่ ซุคฮอย PAK FA
| ที-50 โกลเดนอีเกิล |
| --- | --- |

ข้อมูลทั่วไป
บทบาท: T-50: ฝึกไอพ่นขั้นสูง  TA-50: ฝึกขับไล่  FA-50 block 10: รบเบา  FA-50 block 20: ขับไล่เบาพหุภารกิจ
ชาติกำเนิด:  เกาหลีใต้
บริษัทผู้ผลิต: อุตสาหกรรมอากาศยานเกาหลี (KAI)  โดยความช่วยเหลือของ ล็อกฮีด มาร์ติน
สถานะ: ในประจำการ
ผู้ใช้งานหลัก: กองทัพอากาศสาธารณรัฐเกาหลี กองทัพอากาศอินโดนีเซีย กองทัพอากาศฟิลิปปินส์ กองทัพอากาศอิรัก กองทัพอากาศไทย
จำนวนที่ผลิต: 210 ลำ
ประวัติ
เริ่มใช้งาน: 22 กุมภาพันธ์ พ.ศ. 2548
เที่ยวบินแรก: 20 สิงหาคม พ.ศ. 2545
ที-50 โกลเดนอีเกิล (อังกฤษ: T-50 Golden Eagle) เป็นอากาศยานไอพ่นความเร็วเหนือเสียง และเป็นอากาศยานโจมตีเบาของเกาหลีใต้ พัฒนาโดยบริษัทอุตสาหกรรมอากาศยานเกาหลี (KAI) ภายใต้ข้อตกลงความร่วมมือกับบริษัท ล็อกฮีด มาร์ติน ของสหรัฐอเมริกา เครื่องบิน ที-50 ถือว่าเป็นเครื่องบินเหนือเสียงลำแรกของเกาหลีใต้ นอกจากนี้ ยังจัดว่าเป็นหนึ่งในเครื่องบินฝึกหัดไม่กี่รุ่นในโลกที่มีความเร็วเหนือเสียง  การพัฒนาเริ่มต้นขึ้นในคริสต์ทศวรรษ 1990 จนกระทั่งสามารถขึ้นบินได้ครั้งแรกในปี ค.ศ. 2002 และเริ่มประจำการในกองทัพอากาศเกาหลีใต้ในปี ค.ศ. 2005 ซึ่งโดยพื้นฐานแล้ว ที-50 มีโครงแบบส่วนใหญ่คล้ายคลึงกับ เอฟ-16 ที่ประจำการในกองทัพอากาศเกาหลีใต้